section_heading: Životopis
paragraph_text: Rođen je u Orlovatu, gdje je pohađao osnovnu školu, a potom njemačku školu u Crepaji. Od 1869. do 1876. pohađao je sedmorazrednu gimnaziju u Pančevu (pančevačka realka, koja je kasnije dobila ime po njemu). Kao vrlo darovit, dobio je stipendiju Matice srpske i 1876. otišao na bečku slikarsku akademiju. Završio je Umjetničku akademiju u Beču 1880. godine u klasi profesora Christiana Grieppenkerla, istaknutog bečkog slikara, koji je imao veliki utjecaj na Predića. U toku studija dobio je Gundelovu nagradu – za slikanje uljem prema muškom modelu. Godine 1882. radio je u privatnom ateljeu prof. Grieppenkerla, a u razdoblju od 1883. do 1885. bio je asistent na Umjetničkoj akademiji u Beču. U to vrijeme po uputstvu prof. Grieppenkerla i arhitekte Hansena izradio je 13 slika mitološkog sadržaja za friz Parlamenta u Beču.